OpenLLM-France/wikimedia huggingface dataset:
# Julien Lootens

Julien Lootens (Wevelgem, Flandes Occidental, 2 d'agost de 1876 - Brussel·les, 6 de setembre de 1942) va ser un ciclista belga. Era anomenat Samsó. La seva vida esportiva es desenvolupà durant els primers anys del segle xx, sense aconseguir cap victòria destacada.
Va prendre part en la primera edició del Tour de França de 1903, acabant en la 7a posició final.

## Palmarès

* 1903
** 2n al Campionat de Bèlgica de ciclisme en ruta
** 7è al Tour de França
* 1904
** 10è a la París-Roubaix
* 1906
** 3r al Campionat de Bèlgica de velocitat

### Resultats al Tour de França

* 1903. 7è de la classificació general
* 1904. Abandona (1a etapa)
* 1905. 20è de la classificació general
* 1906. Abandona (2a etapa)

## Enllaços externs

* Palmarès de Julien Lootens (neerlandès)
* Julien Lootens al Tour de França
* Palmarès a sitiodeciclismo.net
# Neoperla schmidi

Neoperla schmidi és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba al Pakistan, l'Afganistan, el Nepal, la divisió de Jammu, el Caixmir, el districte de Muzaffarabad i d'altres indrets de l'Himàlaia.

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Aubert, 1959. Mèm. Soc. Vaudoise Sci. Nat. 12(3):88.
* 1 2 3 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)
* ↑ Perlidae Species Listing Arxivat 2011-01-16 a Wayback Machine. (anglès)
* ↑ Ignac Sivec, 1982. Notes on Himalayan Stoneflies from the Collection of Zoologische Staatssammlung München (Plecoptera). Spixiana, 5, 2, 181-186. «PDF».

## Bibliografia

* Illies, 1966. Das Tierreich 82:276.
* Sartori, Membiela Iglesia, C. Ravizza, Sánchez-Ortega & P. Zwick, 1990. Bull. Soc. Vaud. Sci. Nat. 80(2):171.
* Zwick, P., 1982: Notes on Plecoptera (5). Neoperla schmidi Aubert. Aquat. Insects, 4: 72.

## Enllaços externs

* Encyclopedia of Life (anglès)
* BioLib (anglès)
# Kasiya

Kasiya o també Kiššiya era una ciutat hitita a la part oriental del regne, de situació no coneguda però sens dubte propera a la frontera amb el regne d'Arawanna segurament un vassall del regne hurrita de Mitanni.
Els habitants d'Arawanna van atacar la comarca en temps de Mursilis II cap als anys 1320/1310 aC. Mursilis va sotmetre el regne d'Arawanna, emportant-se tres mil cinc-cents captius, més tot el que van aconseguir els combatents, que van carregar als seus carros de guerra, vaques ovelles i tresors.

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 122. ISBN 8446022532.
# Farsia

Farsia (àrab: الفرسية, al-Farsiyya) és una daira de la wilaya de Smara, a la RASD (Sàhara Occidental). El novembre del 1975 fou un dels indrets on foren destacats un total de 15.000 soldats marroquins en el marc del seu conflicte amb el Front Polisario.

## Ciutats agermanades

* Girona Catalunya (1997)
* Bimenes Astúries

## Referències

* ↑ János Besenyő: Western Sahara. (PDF; 3,3 MB) IDR Research, Publicon Publishers, Budapest 2009, pàg. 97
# Ester Somaza Bosch

Ester Somaza Bosch (Les Franqueses del Vallès, Vallès Oriental, 3 de juny de 2004) és una jugadora d'handbol catalana.
Lateral esquerra, es formà al planter de la Fundació Handbol Roquerol. Competí amb el Mubak BM La Roca de la Divisió d'Honor plata i el juliol de 2022 fitxà pel KH-7 BM Granollers, debutant a la Divisió d'Honor estatal la temporada 2022-23. Amb el club granollerí, ha guanyat dues Supercopes de Catalunya (2022, 2023) i arribà a la final de la Copa de la Reina (2023). Internacional amb la selecció espanyola en categories de formació, es proclamà campiona de l'EHF Championship sub-19 (2023). Amb l'absoluta ha debutat internacionalment l'abril de 2023 i amb dinou anys ha disputat el seu primer Campionat del Món.

## Referències

* ↑ Agustí, Xavier. «Ester Somaza, una aposta de futur per al KH-7 BM Granollers». L'Esportiu, 07-07-2022. [Consulta: 3 desembre 2023].
* ↑ Agustí, Xavier. «El KH-7 BM Granollers topa amb el Bera Bera (31-25) en la final de copa». L'Esportiu, 23-04-2023. [Consulta: 23 abril 2023].
* ↑ «Ester Somaza, campiona de l'EHF Championship júnior» (en catala). Som Granollers, 03-12-2023. [Consulta: 3 desembre 2023].
* ↑ Pérez, Lluís Carles. «Ester Somaza debuta en el Mundial con 19 años: "Estoy en una nube"» (en castellà). Mundo Deportivo, 01-12-2023. [Consulta: 3 desembre 2023].

## Enllaços externs

* Fitxa d'Ester Somaza Bosch - BM Granollers
# Màgia negra

S'anomena màgia negra a aquells actes de litúrgia màgica la naturalesa, mètodes o objectius dels quals no són comunament acceptats per la societat on es produeixen. La màgia negra és un tipus de fetilleria, i es defineix per la suposada realització dels maleficia (maleficis), ideats per tal de produir infortuni, malalties o qualsevol altre tipus de dany. S'utilitza com a antònim de màgia blanca.

## Concepte

La màgia negra és el conjunt de recursos i mètodes destinats a aconseguir poders extraordinaris amb l'explícita voluntat de dominar o controlar la naturalesa o a altres persones. Als començaments de la història no hi havia un límit entre màgia, ciència i religió. A partir del segle xiii la màgia es va anar allunyant de la religió i de la ciència.
La màgia negra és aquella que s'utilitza en perjudici d'un individu o per danyar al món sencer: els seus adeptes no només buscarien afectar la societat, sinó alterar tota mena de matèria orgànica o inorgànica. La màgia blanca serviria per neutralitzar el dany de la màgia negra i actuar en benefici de l'individu o del món. Una altra de les creences consisteix en el fet que els efectes o profunditat de la màgia tenen a veure amb la capacitat de connexió amb les jerarquies de la foscor.
La màgia vermella o hematomància és un tipus de màgia i endevinació el component central de la qual és l'ús de la sang o altres teixits vius. També pot realitzar-se a través del sexe. A les societats occidentals contemporànies, es considera un tipus de màgia negra, principalment si s'utilitzen teixits vius o sang de tercers, no tant així amb els propis (amb teixits propis es consideraria com a màgia blanca). En alguns casos està orientada a l'amor i la sexualitat, però en general s'utilitza amb l'objectiu d'aconseguir la destrucció i/o la manipulació de la vida del subjecte a qui va destinada.«bruixeria».
La necromancia és la màgia que utilitza el conjur i el control dels morts, ja que aquest terme significa evocació als esperits dels morts.
Esment especial mereix també la menys coneguda màgia grisa, que vindria a ser una mescla de màgia blanca i negra amb propòsits desconeguts.

## Referències

* ↑ «Magia Negra». www.apocatastasis.com. [Consulta: 26 gener 2017].
* ↑ «Realidades de la brujería en el siglo XVII: Entre la Europa de la caza de brujas y el racionalismo hispánico». [Consulta: 27 juliol 2012].

## Vegeu també

* Bruixa
* Màgia blanca
* Màgia

## Enllaços externs

* Encanteris i rituals de màgia negra
# Julià d'Alexandria (patriarca)

* No s'ha de confondre amb el metge Julià d'Alexandria, contemporani de Galè.
Julià d'Alexandria va ser l'onzè patriarca d'Alexandria, dels anys 178 al 189, durant el regnat de l'emperador Còmmode.
Va ser ordenat sacerdot a l'església d'Alexandria. Després de ser elegit patriarca, va veure que el govern de la ciutat no permetia que els bisbes abandonessin Alexandria, i ell, en secret, marxava de la ciutat per anar a ordenar sacerdots a tot el territori.
Una tradició de l'Església Copta explica que se li va aparèixer un àngel, i li va dir que abans de morir algú li portaria un grapat de raïm, i que seria el seu successor. Demetri, el pagès que conreava les vinyes, va trobar un raïm fora de temporada i el va portar a Julià. El patriarca es va alegrar, va convocar els bisbes i els va explicar la seva visió. Els va manar que entronitzessin Demetri després d'ell.
Va morir el 3 de maig de l'any 188, i l'Església Copta el venera com a sant segons diu al Sinaxari.

## Referències

* ↑ «Julià». Previous patriarchs. Patriarchate of Alexandria. [Consulta: 27 agost 2023].
* ↑ «The Departure of St. Julian, the Eleventh Pope of Alexandria». copticchurch.net/synaxarium. St. Mark's Coptic Orthodox Church, Jersey City N.J. [Consulta: 27 agost 2023].
# Neoperla sarawak

Neoperla sarawak és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Malèsia: Borneo (Malàisia).

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Zwick, P., 1986. Aquatic Insects 8(1):16.
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)
* ↑ Perlidae Species Listing Arxivat 2011-01-16 a Wayback Machine. (anglès)
* ↑ The Bornean species of the stonefly genus Neoperla (Plecoptera: Perlidae) (anglès)

## Enllaços externs

* BioLib (anglès)
# Kerman Tour

El Kerman Tour fou una cursa ciclista per etapes iraniana que es disputava a la província de Kerman. Creada el 2005, des del primer moment va entrar a formar part de l'UCI Àsia Tour. El 2011 es disputà per darrera vegada. Ghader Mizbani, amb dues victòries, és el ciclista que més vegades l'ha guanyat.

## Palmarès

| Any | Vencedor | Segon | Tercer |
| 2005 | Hossein Askari | Sergej Tretyakov | Bakhtiyar Mamyrov |
| 2006 | Ghader Mizbani | Hossein Askari | Ahad Kazemi Sarai |
| 2007 | Pavel Nevdach | Ghader Mizbani | Eugen Wacker |
| 2008 | Ghader Mizbani | Abbas Saeidi Tanha | Hamid Shiri |
| 2009 | no disputat | no disputat | no disputat |
| 2010 | Abbas Saeidi Tanha | Hamid Janati | Amir Zargari |
| 2011 | Mahdi Sohrabi | Samad Poor Seiedi | Rasoul Barati |

## Referències

* 1 2 «Kerman Tour (Ira) - Cat.2.2». [Consulta: 31 desembre 2022].

## Enllaços externs

* Web oficial Arxivat 2014-06-25 a Wayback Machine.
* Palmarès a sitiodeciclismo.net
# Fegersheim

Fegersheim (en alsacià Fajersche) és un municipi francès, situat a la regió del Gran Est, al departament del Baix Rin. L'any 1999 tenia 4.553 habitants.
Forma part del cantó de Lingolsheim, del districte d'Estrasburg i de la Strasbourg Eurométropole.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 2.153 | 2.350 | 2.900 | 3.646 | 3.953 | 4.553 |

## Administració

Llista d'alcaldes :
| Període | Identitat | Partit |
| 2001- | René Lacogne | |
# Ester Ventura

Ester Ventura és exdirectora econòmica i financera del conglomerat de societats Innova. Està casada amb Josep Poblet i Tous, president de la Diputació de Tarragona i alcalde de Vila-seca. Amddós estan implicats en el macroprocés pel Cas Innova.
És considerada la mà dreta del també imputat Josep Prat i Domènech, expresident de l'Institut Català de la Salut (ICS), i està acusada de blanqueig de capital, malversació de cabals públics, prevaricació, falsetat documental i omissió del deure.
El 2 d'abril del 2015, el jutjat d'Instrucció nº 3 de Reus li imposà una fiança d'1,5 milions d'euros.

## Referències

* ↑ «Josep Poblet i Tous». Arxivat de l'original el 2015-05-30.
* ↑ «El jutge imposa una fiança 1,5 Milions d'euros a Ester Ventura». [Consulta: 29 d eMaig 2015].
# Burke (Vermont)

Burke és una població dels Estats Units a l'estat de Vermont. Segons el cens del 2000 tenia 1.571 habitants.

## Demografia

Segons el cens del 2000, Burke tenia 1.571 habitants, 641 habitatges, i 455 famílies. La densitat de població era de 17,8 habitants per km².
Dels 641 habitatges en un 30,4% hi vivien nens de menys de 18 anys, en un 58% hi vivien parelles casades, en un 9,8% dones solteres, i en un 29% no eren unitats familiars. En el 21,7% dels habitatges hi vivien persones soles el 5,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,83.
Per edats la població es repartia de la següent manera: un 23,6% tenia menys de 18 anys, un 8% entre 18 i 24, un 28,8% entre 25 i 44, un 28,3% de 45 a 60 i un 11,4% 65 anys o més.
L'edat mediana era de 39 anys. Per cada 100 dones de 18 o més anys hi havia 102,7 homes.
La renda mediana per habitatge era de 35.268 $ i la renda mediana per família de 41.563 $. Els homes tenien una renda mediana de 28.977 $ mentre que les dones 19.509 $. La renda per capita de la població era de 20.697 $. Entorn de l'11,7% de les famílies i el 13,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Burke». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Burke». American Fact Finder. Oficina del Cens dels Estats Units, 12-01-2010.
# Bubble Bobble

El Bubble Bobble és un videojoc de plataformes creat per Taito en 1986. Va aparèixer primer en màquines recreatives però el seu èxit va propiciar que apareguessin versions per a diferents consoles, especialment les de la Nintendo. El jugador controla un drac que es mou per un circuit i salta plataformes, bufant per crear bombolles que matin els enemics (d'aquí el nom del joc). És possible jugar amb dos dracs alhora en mode multijugador, ajudant-se a treure obstacles del camí entre els dos. Les bombolles es poden usar com a plataforma si no es llencen contra enemics. Els dos dracs compten amb ajudes de diversos objectes i el premi per recórrer tots els nivells és la trobada amb les seves parelles. El dissenyador principal de la saga és en Fukio Mitsuji.
Ha estat considerat un dels millors jocs del seu gènere i any per introduir diversos elements innovadors, com ara la possibilitat d'arribar a diferents finals del joc.

## Referències

* ↑ Mott, Tony. 1001 Video Games You Must Play Before You Die. Universe Publishing, 2010. ISBN 978-0-7893-2090-2 [Consulta: 10 gener 2015].
# Julià Roig

Julià Roig (?,?) fou un compositor català que visqué al segle xix.
Es conserven dues obres: una Missa per 6 veus i orquestra del primer terç segle xix i que es troba a l'arxiu Comarcal de la Garrotxa, i un Credo per a 3 veus i orquestra del darrer quart del segle xix i que es troba a l’arxiu de la Catedral-Basílica del Sant Esperit de Terrassa.

## Referències

* ↑ «Missa per a 6 v i Orq». [Consulta: 29 desembre 2020].
* ↑ «Credo per a 3 v i Orq». [Consulta: 29 desembre 2020].
# Locminé Comunitat

La Locminé Comunitat (en bretó Kumuniezh kumunioù Bro Logunec'h) és una estructura intercomunal francesa, situada al departament d'Ar Mor-Bihan a la regió Bretanya, al País de Pontivy. Té una extensió de 172,32 kilòmetres quadrats i una població de 12.378 habitants (2009).

## Composició

Agrupa 7 comunes :
* Locminé
* Las Chapelle-Neuve
* Moustoir-Ac
* Moustoir-Remungol
* Naizin
* Plumelin
* Remungol

## Vegeu també

* Intercomunalitats de Morbihan

## Enllaços externs

* Locminé Comunitat
* (francès) (bretó) Geografia de Bretanya : portal geogràfic, cartogràfic i estadístic
# Màlaia Víxera

Màlaia Víxera (en rus: Малая Вишера) és una ciutat de l'óblast de Nóvgorod, a Rússia, segons el cens del 2021 tenia 10.161 habitants.

## Referències

* ↑ «Barashikha». GeoNames.
* ↑ Приказ Министерства природных ресурсов Российской Федерации от 28 марта 2007 г. № 68 «Об утверждении Перечня лесорастительных зон и лесных районов Российской Федерации»
* ↑ «Схема территориального планирования Маловишерского муниципального района». Федеральная государственная информационная система территориального планирования (ФГИС ТП).
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2016-03-14.
# Kathleen Wynne

Kathleen O'Day Wynne (Toronto, 21 de maig de 1953) és una política canadenca, 25a primera minista d'Ontario. Des del 2013, és diputada de l'Assemblea Legislativa d'Ontario, representant de la circumscripció de Don Valley West per al Partit Liberal. És la primera premier d'Ontario i la primera cap d'un govern provincial o federal del Canadà que és obertament homosexual. Va ser ministra d'Assumptes Municipals i Habitatge i d'Afers Aborígens fins a dimitir per ser candidata a líder del partit.

## Referències

* ↑ «Liberal Leadership Candidate Profile: Kathleen Wynne Arxivat 2013-01-30 a Wayback Machine.». TVO, January 16, 2013 [Consulta: January 27, 2013].
* ↑ Morrow, Adrian «Ontario PCs distance themselves from MPP who denies evolution». The Globe and Mail, February 25, 2015.
* ↑ «Wynne clears way for Ontario Liberal leadership bid». CBC News, November 2, 2012 [Consulta: November 2, 2012].

## Enllaços externs

* Kathleen Wynne - Lloc web oficial
# Érudit (lloc web)

Érudit és un lloc web fundat el 1998 per l'Érudit Consortium que serveix com a plataforma on s'agreguen revistes i altres publicacions francòfones nord-americanes d'humanitats i ciències socials. Les publicacions provenen d'acords amb unes 150 editorials. El consorci universitari que el gestiona està format per Université de Montréal, la Université Laval i la Université du Québec à Montréal.
Inicialment es va fer l'acord entre Érudit Consortium i Canadian Research Knowledge Network (CRKN) de 2008 fins a 2013. El 2014 es canvià l'acord per una relació de socis col·laborativa, la qual des d'aleshores facilita la transformació d'aquestes revistes a l'accés obert.

## Referències

* 1 2 Ward, Monica; Lavoie, Joanie «A library-publisher partnership for open access: Building an innovative relationship between scholarly publishers and academic libraries». Liber Quarterly, 25, 4, 2016. DOI: 10.18352/lq.10139.
* ↑ Shearer, 2016, p. 12.
* ↑ Kerr, Virginia. «Érudit - CRL Review». eDesiderata. Center for Research Libraries.
* ↑ Rodríguez Yunta, Luis. Ciencia y documentación en español en el espacio virtual iberoamericano: rol de las revistas científicas y desarrollo de nuevos productos electrónicos de información bibliográfica (Tesi), 2011, p. 470. Arxivat 2020-09-28 a Wayback Machine.
* ↑ Shearer, 2016, p. 6.

## Bibliografia

* Shearer, Kathleen. Trends and Innovations in Research Dissemination. Canadian Association of Research Libraries, 2016.
# Ester Segarra

Ester Segarra és una fotògrafa nascuda a Barcelona.
De petita es passava el temps al pati del Parc Güell de Gaudí dibuixant naus espacials a la sorra i imaginant que viatjava a altres planetes buscant alguna tribu. No seria fins a ser adolescent que començaria a estudiar fotografia quan tenia 16 anys i s'apuntà a un curs de fotografia. Més tard estudiaria la carrera d'econòmiques, però no tardà a adonar-se que preferia dedicar-se a la fotografia, i per això al segon curs de la carrera se n'anà cap a Londres sense gairebé recursos econòmics.
A Londres és on duria a terme la seva primera tasca de fotografia musical per a la revista Terrorizer l'any 2001, feina que li permeté combinar la seva passió per la música i per la fotografia. S'ha dedicat integralment al metall extrem durant més de 15 anys i ha capturat fotografies de Mayhem, Darkthrone, Rotting Christ, Venom, Abbath, 1349, Ghost, Watain, Electric Wizard, Cathedral, Katatonia, Paradise Lost, At the Gates, Carcass, Triptykon, Shining, Behemoth i altres. Les seves fotografies han sigut publicades a revistes com Metal Hammer, Decibel, Rock Hard, Iron Fist, Deaforever, This Is Metal i en àlbums publicats per segells com Century Media, Nuclear Blast, Candlelight, Rise Above, Spinefarm i Peaceville.
L'any 2018 publicà un llibre amb el seu treball fotogràfic de forma antològica titulat "ARS UMBRA: l'art d'Ester Segarra" i que publicaria amb Season of Mist, llibre que inclouria una banda sonora original composta per Uno Bruniusson, el disseny gràfic del qual aniria a càrrec de Branca Studio i Münster Studio, i que es considera un document històric de la música extrema.

## Referències

* ↑ «El arte del Black Metal, inmortalizado por Ester Segarra». The Metal Circus, 12-02-2019 [Consulta: 17 setembre 2023].
* ↑ González, Tony «Ester Segarra presenta su libro Ars Umbra». Made In Metal [Consulta: 17 setembre 2023].
* ↑ «Music Photographer - About». Ester Segarra. [Consulta: 17 setembre 2023].
* 1 2 «Ester Segarra - 'Ars Umbra' in 06:06:06 min!». [Consulta: 24 setembre 2023].
* ↑ «'Ars Umbra' d'Ester Segarra». betevé, 05-03-2019 [Consulta: 24 setembre 2023].

## Enllaços externs

* ENTREVISTA CON ESTER SEGARRA | Empire Zone Magazine
* Ester Segarra - Queens of Steel
* Ester Segarra: "La muerte y la oscuridad son parte de la vida" - Goliath is Dead
* CHARLAMOS con ESTER SEGARRA, SAUTHEROM y ÁLVARO OCHOA
# Buriat Ulus

Buriat Ulus fou el nom de la república autònoma que els Buriats van crear a part del seu territori a començaments de 1918 que va subsistir fins a començaments de 1920 quan varen arribar les forces bolxevics.
L'estiu del 1918 els bolxevics foren expulsats de Buriàtia per les tropes cosaques de l'hetman G. M. Semenov, qui amb suport dels noions i lames va imposar una dictadura militar a Transbaikàlia, amb suport de tropes japoneses, que ocuparen el país de l'agost del 1918 a l'abril del 1919, quan foren substituïts per soldats nord-americans. Els soldats blancs aboliren les lleis soviètiques, introduïren l'administració militar en ferrocarrils i indústries, i executaren als revolucionaris buriats V. M. Serov, Ts. Ts. Ramjurov, K. A. Maskov i altres, alhora que hagueren d'oposar-se als partisans del buriat P. S. Baltakhinov. També el general Roman Ungern von Sternberg intentà encoratjar-los a fundar una república mongola unida, però pocs li donaren suport i fou executat el 1921. Per la seva banda, Elbegdorj Rintxino, donà suport Damdin Sühbaatar a Mongòlia, pensant que els bolxevics els ajudarien a unificar Mongòlia.
Aquest estat tenia una bandera de tres franges blava, blanca i groga, el primer color suposadament era el color dels nòmades mongols i turcs; el segon representava a la neu; i el tercer al budisme

## Referències

* ↑ Cakars, Melissa Andrea. Being Buryat : Sovietization in Siberia. 70-02A. [Bloomington, Ind.]: Indiana University, 2008. ISBN 978-0-549-99589-0.
* ↑ Бабаков В. В., Бурнацком - Бурнардума: первый опыт национально-государственного строительства в Бурятии, Улан-Удэ, 1997 г.
* ↑ Образование Бурят-Монгольской АССР как реализация национальной политики Советского государства
* ↑ «Historical atlas of Northeast Asia, 1590-2010 : Korea, Manchuria, Mongolia, Eastern Siberia», 2014. [Consulta: 16 maig 2021].